Budagoša
<s>Budagoša (pali: Buddhaghoṣa - "Budin glas") je bio uticajni učitelj i monah teravada budizma, koji je živio i radio u 5. veku na današnjoj Sri Lanki.</s>

<s>Čuven je po svojim tumačenjima pali kanona, koja do danas predstavljaju neprikosnoveni autoritet.</s><s>Njegovo najvažnije delo je "Put pročišćenja" (Visuddhimagga), obiman zbornik budističke misli i prakse.</s><s>Budagoša je bio jedini učenjak na području sistematizovanja Budina učenja koji se može nazvati filosofskim misliocem, a ne samo komentatorom.</s>

<s>U zemljama teravadinskog budizma Budagosu smatraju najvećim izlagačem i tumačem kanonskih spisa.</s>

<s>Život</s>

<s>Nema pouzdanih podataka o datumu ili mestu njegovog rođenja.</s><s>Sinhaleško predanje navodi da je rodom iz Magadhe u severnoj Indiji.</s><s>Neka novija istraživanja ukazuju na Andhru u južnoj Indiji kao njegovo rodno mesto.</s><s>Poreklom je bio braman koga je budizam rano privukao preko kontakata sa učenim budističkim monahom Revatom; pristupio je sanghi i otputovao na Šri Lanku (ranije Cejlon), nastanivši se u Velikom manastiru (Mahavihara), gde je proveo veći deo života u proučavanju spisa i pisanju.</s>

<s>Oko 425. godine Buddhaghosa sakuplja različite sinhaleške komentare kanona – oslanjajući se uglavnom na Maha atthakathu (Veliki komentar) sačuvan u Mahavihari — i svoj rad prevodi na pali.</s><s>Na ovaj način sinhaleška budistička učenost postaje dostupna čitavom theravādskom svetu.</s><s>Kao kamen temeljac svoga rada, Buddhaghosa sastavlja kapitalno delo Visuddhimagga (Staza pročišćenja), koja kasnije postaje klasičan priručnik budizma na Šri Lanki.</s>

<s>Pred kraj života se vratio u rodnu Magadhu i umro u Gaji.</s><s>Burmanci ističu njegovo burmansko poreklo i činjenicu da je svoje veliko delo, Visudhimagu, kao i kompletni pali kanon, izložio na Burmi, otpočinjući tako period koji se smatra novom erom u budizmu te zemlje.</s>

<s>Spisi</s>

<s>Pored čuvenog Puta pročišćenja, Budaghosa je napisao tumačenja Vinaja-pitake, Suta-pitake i Abidama-pitake.</s><s>Među njegova dostignuća ubraja se i ponovno promovisanje palija u vreme kada je sanskrit postajao dominantan jezik među hindusima, kao i sistematski razvoj teravadinske škole filozofije.</s>

<s>Vidi još 
 Pali kanon
 Budizam na Šri Lanki</s>

<s>Izvori</s>

<s>Budisti
Budistički pisci
Budizam na Šri Lanki
Biografije, Šri Lanka</s>

